recursal/SuperWikiNEXT-32B huggingface dataset:
**Մաշկ** (անգլ.՝ Skin), ամերիկյան դրամատիկական կարճամետրաժ ֆիլմ, որ նկարահանել է Գայ Նատիվը։ Ֆիլմն արժանացել է «Օսկար» մրցանակի որպես լավագույն խաղարկային կարճամետրաժ ֆիլմ։ Նատիվի «Մաշկ» լիամետրաժ ֆիլմը, որը նույնպես թողարկվել է 2018 թվականին, կապ չունի տվյալ ֆիլմի հետ։

Սյուժե
------

Ջեֆրին (Ջոնաթան Թաքեր) կտրում է որդու՝ Տրոյի (Ջեքսոն Ռոբերտ Սքոթ) մազերը։ Ընտանիքը գնում է լիճ՝ իրենց ընկերների մոտ։ Նրանց դաջվածքներից հասկանալի է, որ նրանք նեոնացիստների խումբ են։ Ջեֆրին պարծենում է, որ իր որդին կարող է խփե նշանակետին ինքնաձիգով և ընդունում է խաղադրույքներ։ Տրոյը հաջողությամբ կրակում է նշանակակետին։

Խումբը գնում է մթերային խանութ, որտեղ Քրիստան (Դանիել Մաքդոնալդ) գնում է ուտելիք։ Դրամարկղի մոտ Տրոյը տեսնում է աֆրոամերիկացի Ջեյդիին (Բաշի), որի ձեռքին խաղալիք կա։ Տրոյն ու տղամարդը ժպտում են միմյանց։ Մինչ Ջեյդին տեղավորում է գնումները, Ջեֆրին նկատում է որդու ու այդ տղամարդու փոխադարձ հայացքներն ու Ջեյդիին մեղադրում այն բանում, որ նա նեղացրել է իր որդուն։ Ջեյդին հերքում է դա, բայց Ջեֆրին նրան ռասայական վիրավորանքներ է հասցնում։ Ջեյդին հեռանում է՝ Ջեֆրիին ասելով, որ նա խնդիրներ կունենա։

Ջեֆրին վիճաբանության մասին պատմում է իր ընկերներն, և նրան հետևում են Ջեյդին։ Ջեֆրին ու նրա ընկերնեը դաժանորեն ծեծում են Ջեյդիին, իսկ նրա կինն, որը գտնվում էր ոչ հեռու կայանած մեքենայում, ոստիկանություն է կանչում։ Տրոյը մեքենայի պատուհանից նայում է Ջեյդիի որդու՝ Բրոննիի (Լոննի Չիվաս) աչքերին, որը մոտավորապես իր տարիքին է։

Հաջորդ երեկոյան Ջեֆրին ու Տրոյը գնում են տուն և տեսնում իրենց ճանապարհը փակող մեքենան։ Ջեֆրին մոտենում է մեքենային, և մի խումբ սևամորթներ առևանգում են նրան։ Ջեֆրիին տանում են ավտոտնակ, որտեղ մի քանի սևամորթներ ու Բրոննին նրան թմրանյութեր են տալիս և դաջվածքներ անում մի քանի օր շարունակ։

Մի քանի օր անց Ջեֆրին մերկ հայտնվում է այն ճանապարհին, որտեղից իրեն առևանգել էին։ Նա տեսնում է իր արտացոլանքը պատուհանի մեջ և հասկանում, որ իր մաշկն ամբողջությամբ դաջված է և ստացել է սև գույն։ Տանը Քրիստան արթնանում է դրսից լսվող ձայնից։ Նա լիցքավորում է ատրճանակն ու օգնություն կանչում։ Ջեֆրին փորձում է լվանալ մաշկը մաքուր ջրով, բայց անարդյունք։ Քրիստան Տրոյին հրահանգում է թաքնվել մահճակալի տակ և դուրս չգալ։

Ջեֆրին մտնում է տուն։ Քրիստան, իր տանը տեսնելով մերկ սևամորթի նման մարդու, զգուշացնում է, որ եթե նա դուրս չգա, ինքը կկրակի։ Ջեֆրիին հաջողվում է Քրիստային ասել, թե ով է ինքը, և Քրիստան գցում է զենքը։ Լսվում է կրակոց, և Ջեֆրին ընկնում է։ Տրոյը կանգնած է նրա հետևում՝ դռների միջև, իսկ նրա ձեռքին ինքնաձիգ է։

Ծանոթագրություններ
------------------

1. ↑  ČSFD (չեխերեն) — 2001.
2. 1 2  «Short Film Live Action Nominees». Վերցված է 2019 թ․ փետրվարի 19-ին.
3. ↑  "Skin" wins Best Live Action Short Film-Oscars on YouTube

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database · Rotten Tomatoes |

 |
**Հեգե Ռիիսե** (նորվ.՝ *Hege Riise*, հուլիսի 18, 1969(1969-07-18), Լյորենսկուգ, Ակերսհուս, Նորվեգիա), նորվեգացի ֆուտբոլիստուհի, Նորվեգիայի կանանց ֆուտբոլի ազգային հավաքականի անդամ։

Ակումբային կարիերա
------------------

Ռիիսեն ֆուտբոլ սկսել է խաղալ վեց տարեկանից և մինչեւ 14 տարեկան խաղացել է տղաների թիմում։ 1992 թվականին հաղթել է Նորվեգիայի գավաթի մրցաշարը՝ *Սեցկոգ Հյոլանդ* ակումբի կազմում։ 1995 թվականի վերջում՝ չորս այլ նորվեգացիների հետ, միասին միացել են *Nikko Securities Dream Ladies* ֆուտբոլային ակումբին՝ Ճապոնիայում։ Ակումբը հաղթել է ճապոնական լիգայի և գավաթի առաջնություններում՝ 1996 թվականին և գավաթը՝ 1997 թվականին, որից հետո Ռիիսեն վերադարձել է Նորվեգիա` կրկին խաղալով Սեցկոգ Հյոլանդի կազմում։

2000 թվականին միացել է «Ասկեր ՖԱ»-ին (Օսլո) և կրկին հաղթել գավաթի մրցաշարը «Ասկերի» հետ՝ նույն տարում։ 2003 թվականին Նորվեգիայի ֆուտբոլի ասոցիացիան Ռիիսեին անվանում է նորվեգացի լավագույն կին ֆուտբոլիստ։

2005 թվականին վերադառնալով Նորվեգիա, Հեգե Ռիիսեն միացել է Օսլոյի «Ստրյոմմեն» ակումբին և 2006 թվականին դարձել է ակումբի մարզչի օգնական։ 2006 թվականի հոկտեմբերի 28-ին՝ 37 տարեկան հասակում, խաղացել է «Ստրյոմմեն» ակումբի հետ իր վերջին խաղը և որպես ֆուտբոլիստ հեռացել ֆուտբոլից։

Միջազգային կարիերա
------------------

Ռիիսեն՝ Նորվեգիայի ազգային հավաքականի կազմում առաջին անգամ խաղացել է 1990 թվականին։ Հավաքականի կազմում հաղթել է ՈՒԵՖԱ-ի կանանց առաջնության մրցաշարը՝ 1993 թվականին։ Երկու տարի անց Նորվեգիայի ազգային թիմում նվաճել է ՖԻՖԱ-ի՝ աշխարհի կանանց 1995 թվականի գավաթը և մրցաշարից հետո արժանացել «Ոսկե գնդակի»։

Նորվեգիայի ազգային հավաքականում Հեգե Ռիիսեի ամենամեծ նվաճումը Սիդնեյի 2000 թվականի ամառային օլիմպիական խաղերում ոսկե մեդալ նվաճելն էր, դառնալով աշխարհի միայն երեք կանանցից մեկը, որոնք միաժամանակ դարձել են օլիմպիական, աշխարհի գավաթի և Եվրոպայի առաջնության հաղթող։

2004 թվականի սեպտեմբերին՝ միջազգային ֆուտբոլից հեռացել է 188 գավաթով և 58 գոլով։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Hege Riise – Store norske leksikon». Snl.no. 2009 թ․ մարտի 13. Վերցված է 2015 թ․ հուլիսի 9-ին.
2. ↑

Արտաքին հղումներ
----------------

* Հեգե Ռիիսեի վիճակագրություն(չաշխատող հղում)
 (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · soccerdonna.de · Soccerway · Նորվեգիայի ֆուտբոլի ասոցիացիա · ՖԻՖԱ · Internet Movie Database |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BIBSYS: 58376 · ISNI: 0000000488211282 · VIAF: 102149105997168490220 · WorldCat VIAF: 102149105997168490220 |

 |
**Անտեսանելի կրկես** (The Invisible Circus), 2001 թվականի ամերիկյան դրամա ֆիլմ, սցենարի հեղինակն ու ռեժիսորն է Ադամ Բրուքս, գլխավոր դերերում՝ Քեմերոն Դիաս, Ջորդանա Բրյուստեր և Քրիստոփոր Էկքլստոն, Ջենիֆեր Իգան 1995 թվականի «Անտեսանելի կրկես» (The Invisible Circus) վեպի հիման վրա։ Այս ֆիլմը դեռահաս աղջկա մասին է, ով 1976 թվականին ճանապարհորդում է Եվրոպայում և որոնում իր ավագ քրոջ ինքնասպանության պատճառները։ Իր որոնումների ժամանակ նա հանդիպում է իր մահացած քրոջ նախկին ընկերոջը։ Ֆիլմի պրեմիերան կայացել է Սանդանս կինոփառատոնի ժամանակ 2001 թվականի հունվարի 11-ին, ֆիլմը հեռարձակվել է 2001 թվականի փետրվարի 2-ին Միացյալ Նահանգներում։

Սյուժե
------

Նախորդ դարի 70- ականներից բավական ժամանակ էր անցել․․․ Երիտասարդ Ֆիբին մեկնում է Եվրոպա գտնելու պատասխանն այն հարցի, որը տանջում է նրան տարիներ շարունակ։ Երբ Ֆիբին դեռ երեխա էր, նրա ավագ քույրը՝ Ֆիբին, ով ակտիվիստ էր և անդամակցում էր քաղաքական ռադիկալ ուժերին, ընկերոջ հետ մեկնում է Եվրոպա։ Մեկ տարի անց Պորտուգալիայից լուր է գալիս Ֆեյթի ինքնասպանության մասին։ Ֆիբին չի կարողանում հասկանալ թե ինչն էր ստիպել միշտ կենսախինդ և ուրախ Ֆեյթին ինքնասպան լինել։ Եվ հիմա Ֆեիբին որոշում է պարզել դա փորձելով անցնելով այն նույն ճանապարհը, որն անցել էր քույրը։ Նա և իր մահացած քրոջ նախկին ընկերը սիրահարվում են մեկը մյուսին և միասին ճանապարհորդում Պորտուգալիայում։ Նա վերջապես բացահայտում է քրոջ ինքնասպանության պատճառը և վերադառնում տուն։

Դերերում
--------

* Քեմերոն Դիաս - Ֆեյթ Օ'Քոնոր
* Ջորդանա Բրյուստեր - Ֆիբի Օ'Քոնոր
* Քրիստոփոր Էկքլստոն - Վոլֆ
* Բլեյթ Դաներ - Գեյլ Օ'Քոնոր
* Կամիլա Բել - մանուկ Ֆիբի
* Պատրիկ Բերջին - Ջեն
* Իզաբել Պասկո - Քլեր
* Մորից Բլյայբտրոյ - Էրիկ
* Նիկոլա Օբերմեն - Հաննա
* Ռիկի Քոուլ - Նիք

Կարծիքներ
---------

Ֆիլմը քննադատների կողմից արժանացել է բացասական ակնարկների և 61 ակնարկների հիման վրա ունի 21% վարկանիշ ըստ Rotten Tomatoes կայքի։

Ծանոթագրություններ
------------------

1. 1 2
2. 1 2 3
3. 1 2 3
4. 1 2 3 4 5
5. 1 2 3 4 5 6 7
6. 1 2  Scott, A. O. (2001 թ․ փետրվարի 2). «Tripping Through Europe On a Quest for Lost Time». *Նյու Յորք Թայմս*. Վերցված է 2014 թ․ մարտի 1-ին.

Արտաքին հղումներ
----------------

* The Invisible Circus(անգլ.) ֆիլմը Internet Movie Database կայքում
* The Invisible Circus(անգլ.) ֆիլմը Rotten Tomatoes կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Նարկոզ** (անգլ.՝ Awake, բառացի «Անքուն»), 2007 թվականի ֆիլմ, դրամա, թրիլլերի։ Ֆիլմի ռեժիսորն է ամերիկացի Ջոբի Հարալդան։

Սյուժե
------

Ֆիլմի գլխավոր հերոսը Կլեյտոն Բերեսֆորդն է, ով միլիարդատեր է, բայց ունի սրտի լուրջ խնդիրներ։ Հետևաբար նա պետք է փոխպատվաստեր իր սիրտը, որի համար անհրաժեշտ էր դոնոր։ Նա որոշում է ամուսնանալ իր հարսնացու՝ Սեմի հետ, որի հետ ծանոթ էր մեկ տարի։ Վիրահատությունը սկսվում է, բայց տեղի է ունենում անսպասելին։ Կլեյտոնը չի քնել, լսում է և հասկանում է ամեն ինչ, սակայն խոսել և շարժվել չի կարողանում։ Կլեյտոնի գիտակցությունը տեղն էր և նա լսում և հասկանում էր ամեն բան։

Վիրահատության ընթացքում պարզվում է, որ ամբողջ վիրահատող թիմը, բացառությամբ բժիշկ Լումպի, հանցագործներ են, ովքեր ուզում են սպանել Կլեյտոնին և ստանալ նրա փողերը։ Կլեյտոնին բոլորը դավաճանել էին, բայց նրա համար ամենաթանկը իր մայրն էր, ով կարող էր փրկել իրեն։ Լիլին՝ Կլեյտոնի մայրը հասկանում էր, որ Սեմը ինչ-որ բան է թաքցնում։ Նրա պայուսակից գտնում է հաբեր և նամակներ, որտեղ գրված է, որ Սեմը աշխատել է այդ հիվանդանոցում։ Լիլին խոսում է բժշկի հետ, ում ծանոթ է 15 տարի, և պատմում է նրան, թե ինչ է կատարվում։ Այնուհետև նա կուլ է տալիս մի հաբ, որ հանդիպի իր որդուն։ Նա մտքով տեղափոխվում է Սուրբ Ծնունդ, երբ մահացել էր Կլեյտոնի հայրը։

Հիշում է, որ այդ գիշեր իր ծնողները վիճել են։ Կլեյտոնի հայրը շարժվում է դեպի իր տղան և Լիլին հարվածում է նրա գլխին, ասելով չմոտենաս իմ որդուն։ Տղամարդը վայր է ընկնում աստիճաններից և մահանում է։ Փոքրիկ Կլեյտոնը որոշում է մոռանալ կատարվածի մասին։

Հիմա հիշելով անցածը՝ նա ընդունում է մոր զոհաբերությունը, վերադառնում կյանքի։ Սեմին և հանցագործ բժիշկներին բերման են ենթարկում։

Դերերում
--------

| Դերասան | Դեր |
| --- | --- |
| Հեյդեն Քրիստենսեն | Կլեյտոն Բերեսֆորդ |
| Ջեսսիկա Ալբա | Սեմ Լոկվուդ |
| Տերրենս Հովարդ | բժիշկ Ջեկ Հարպեր |
| Լենա Օրլին | Լիլիթ Բերեսֆորդ |
| Կրիստաֆոր ՄակԴոնալդ | բժիշկ Լարի Լուպին |
| Ֆիշեր Ստիվենս | բժիշկ Պուտնամ |
| Սեմ Ռոբերդս | Կլեյտոնի հայրը |
| Ջորջինա Չապման | Պեննի Կարվեր |

Ծանոթագրություններ
------------------

1. ↑  «Awake»(անգլ.) ֆիլմը *Box Office Mojo* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Այխան Ֆերզուխ օղլի Աբասով** (ադրբ.՝ Ayxan Fərzux oğlu Abbasov, օգոստոսի 25, 1981(1981-08-25), Բաքու, Ադրբեջանական ԽՍՀ, ԽՍՀՄ), ադրբեջանցի ֆուտբոլիստ, կիսապաշտպան։

Կենսագրություն
--------------

Սկսել է ֆուտբոլ խաղալ 7 տարեկանում, Բաքու քաղաքի ազիզբեկովյան շրջանի Բուզովնա բնակավայրի «Սդյուշոր» սպորտային դպրոցում։ Նրա առաջին մարզիչն էր Բեյուկագա Աբասովը։

Խաղացել է Ադրբեջանի ֆուտբոլի ազգային երիտասարդական և պատանեկան (մինչև 17 և մինչև 19) հավաքականների կազմում։

Մեծ ֆուտբոլային կարերիան սկսել է «Խազրի Բուզովնա» ակումբում։ 1997/98 մրցաշրջանի ընթացքում ակումբի կազմում խաղացել է մինչև 18 տարեկանների բարձրագույն առաջնությունում։

Այնուհետև 6 տարի անցկացրել է «Շաֆա» (Բաքու) ակումբում։

2004-2005 թվականներին խաղացել է «Թուրան» (Թովուզ), 2006-2007 թվականներին` «Ինտեր» (Բաքու) ակումբներում։

2007/08 թվականների խաղաշրջանն սկսել է «Արազ» (Իմիշլի) ֆուտբոլային ակումբում։ ՈւԵՖԱ-յի գավաթի առաջնությունում մասնակցել է լեհական «Գրոցլին» ակումբի դեմ երկու խաղերին, որի արդյունքում իմիշլիական ակումբը դուրս է մնացել առաջնությունից։ Այս անհաջողությունից հետո ակումբի նախագահը վերաձևափոխել է ակումբը, և Աբասովը տեղափոխվել է «Ղարաբաղ» ֆուտբոլային ակումբ։

«Ղարաբաղ» ֆուտբոլային ակումբում հանդես է եկել 4 տարի, 15 համարի ներքո։ 2011/12 խաղաշրջանում խաղացել է «Թուրան» (Թովուզ) ակումբում։

Ձեռքբերումներ
-------------

* 2001 թվականին «Շաֆա» ակումբի կազմում, իսկ 2009 թվականին՝ «Ղարաբաղ» ակումբի կազմում դարձել է Ադրբեջանի գավաթակիր.

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  UEFA Cup 2007/08 Details
3. ↑  «İnter» (Bakı) — «Qarabağ» (Ağdam) 0:1, final — 23.05.2009(չաշխատող հղում)
(ադրբ.)

Աղբյուրներ
----------

* Из интервью Айхана Аббасова газете «Чемпион»
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) |

 |
**«Just Ducky»** (հայերեն՝ Միայնակ բադիկը), «Թոմ և Ջերի» անիմացիոն մուլտֆիլմի 77-րդ սերիան։ Համարվում է առանձին կարճամետրաժ մուլտֆիլմ։

Էպիզոդը թողարկվել է 1951 թվականին` Ամերիկայի Միացյալ Նահանգներում` «Metro-Goldwyn-Mayer» ընկերության կողմից։

Սյուժե
------

Ձվից դուրս են գալիս մայր բադիկի 6 նորածին ձագուկները և գնում մոր հետևից դեպի գետը։ Ձագերից մեկը՝ կրտսերը, ուշանում է և նկատելով, որ իր բոլոր եղբայրները ու քույրերը գնում են դեպի գետը, նա ևս շտապում է մոր հետևից։ Սակայն նա մտնելով ջրի մեջ նկատում է, որ չի կարող պահել հավասարակշռությունը ջրի վրա՝ իր եղբայրների պես։

Նա դուրս է գալիս ջրից ամբողջովին թրջված։ Նա բղավելով կանչում է իր մորը, սակայն նրա մայրը և եղբայրները արդեն հեռվում էին։ Փոքրիկ բադիկի լացի ձայնը լսում է Ջերին և շտապում է տեսնելու փոքրիկ բադիկի խռովության պատճառը։ Թոմը իմանում է բադիկի հետ պատահածի մասին և փորձում է նրան լողալ սովորեցնել։ Բադիկը լողալու փորձեր է կատարում, սակայն նրա մոտ ոչինչ չի ստացվում։ Փոքր-ինչ բարկացած Ջերին գնում է իր տուն՝ լողալու միջոցներ բերելու համար։

Բադիկը մտածում է, թե Ջերին ևս իրեն լքել է և մտածելով հեռանում է։ Նա գնում է, և իր ոտքով ընկնում Թոմ կատվի ապուրի մեջ։ Նա օգնություն է խնդրում, սակայն Թոմը նրան համեմում է և պատրաստվում է ուտել։

Ջերին տեսնելով այդ սարսափելի դեպքը փայտով կոտրում է Թոմի ատամները և փրկում բադիկին։ Թոմը ընկնում է Ջերիի հետևից։ Մկնիկը մտնում է գետի մեջ և ցողով օդ շնչում։ Ցողը մնում է ջրից դուրս։ Թոմը գալիս է և փորձում է փչել ցողը։ Ջերին դառնում է կլոր գնդակ և ապա նույն կերպ է վարվում նաև Ջերին։

Նույն կերպարանքն է ընդունում նաև Թոմ կատուն։ Փոքրիկ բալիկը մոտենում է Թոմին և ասեղով ծակում նրա գլուխը։ Թոմը կրկին բռնում է բադիկին, իսկ Ջերին քարով կոտրում է կատվին։ Մնում է միայն Թոմի ուրվագիծը։

Դեպքերը այնպես են դասավորվում, որ Թոմը ընկնում է խորը գետի մեջ։ Բադիկը տեսնում է, որ կատուն խեղդվում է և օգնության է կանչում Ջերիին։ Ջերին չի կարողանում գալ օգնության, քանի որ բանտարկվել էր տարայի մեջ՝ կատվի կողմից։ Բադիկը շտապ ցատկում է ջրից մեջ և լողալով փրկու կատվին։

Գետի ափի մոտ նրան է դիմավորում ազատված Ջերին։ Դրանից հետո Ջերին փորձում է բուժել ցրտահարված կատվին և նրանք երկուսով ականատես են լինում մայր բադի և իր բադիկների լողին։ Նրանց շարքում էր նաև փոքրիկ բադիկը։

Ծանոթագրություններ
------------------

1. ↑  «Tom and Jerry S1950E31: Just Ducky». *SideReel*. Արխիվացված է օրիգինալից 2015 թ․ հոկտեմբերի 12-ին. Վերցված է 2016 թ․ հունվարի 1-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Գրին Ռիվեր** (անգլ.՝ Green River), գետ Վայոմինգ նահանգի հարավ-արևմուտքում, Կոլորադո նահանգի հյուսիս-արևմուտքում, Յուտա նահանգի արևելքում, ԱՄՆ։ Կոլորադո գետի ամենաերկար վտակը։ Երկարությունը՝ 1175 կմ, ջրհավաք ավազանի մակերեսը՝ 124 578 կմ²։ Ջրի միջին ծախսը՝ 173 մ³/վ։

Սկիզբ է առնում Վայոմինգ նահանգի Սաբլետ մարզի հյուսիսում, Ուինդ Ռիվեր լեռնաշղթայի շրջանում, Բրիդջեր Տիտոն ազգային անտառի տարածքում։ Սաբլետ մարզի տարածքով հոսում է հարավ և հարավ- արևելյան ուղղությամբ դեպի Վայոմինգ նահանգի Լինքոտի և Սուիտուոթեր մարզեր, Լա Բարդջ քաղաքի մոտ գետի վրա կառուցված Ֆորտենել ամբարտակը ձևավորում է համանուն ջրամբարը։ Հոսում է Գրին Ռիվեր քաղաքի մերձակայքով և Յուտա նահանգի հետ սահմանագծում ձևավորում Ֆլեյմինգ Գորդջ ջրամբարը։ Ջրամբարտակից հարավ գետը կտրուկ թեքվում է դեպի արևելք, պտտվում Յուինտա լեռան արևելյան ծայրամասերով՝ հատելով Կոլորադո նահանգի սահմանները և կրկին վերադառնում է Յուտայի տարածք։ Այստեղ Գրին Ռիվերը հոսում է Լոդոր կանիոնով և ընդունում ձախակողմյան Յամպա խոշոր վտակը։ Այնուհետ հոսում է հարավ-արևմտյան և հարավային ուղղությամբ՝ Ուինդ լեռնաշղթայի հարավային կողմի երկայնքով՝ Վիրպուլ կանիոնով։ Հոսում է Ուինդ և Աուրեյ հնդկացիական ռեզերվացիաներով։ Աուրեյ քաղաքից երկու մղոն հարավ գետը ընդունում է Դուչեսնե վտակը, իսկ նրանից հինգ կիլոմետր հոսանք ի վար՝ Ուայթ Ռիվեր վտակը։ Եվս տաս մղոն հոսանքն ի վար Գրին Ռիվեր է թափվում Ուիլլոու գետը։ Այնուհետ, գետը՝ ընդհանուր 192 կմ ձգվածությամբ, հոսում է Դեսոլեյշն և Գրեյ կանիոններով։ Գրեյ կանիոնում ընդունում է Պրայս վտակը, հոսանքն ի վար՝ Էմերի մարզում ընդունում է Սան Ռաֆայել վտակը։ Վեյն մարզի արևելքում հոսում է Կանիոնլենդս ազգային պարկով, որի տարածքում էլ թափվում է Կոլորադո գետը։

Գետի լայնությունը վերին հոսանքներում կազմում է 30-100 մ, իսկ ստորին հոսանքներում՝ մինչև 460 մ։ Խորությունը կազմում է մեկ մետրից մինչև տասնհինգ մետրի։ Ակունքի բարձրությունը ծովի մակարդակից 1181 մ է։

Պատկերասրահ
-----------

* Գրին Ռիվերը բարձրությունիցԳրին Ռիվերը բարձրությունից
* Գրին Ռիվերի ակունքներըԳրին Ռիվերի ակունքները
* Գրին Ռիվերը Վայոմինգ նահանգումԳրին Ռիվերը Վայոմինգ նահանգում
* Գետի ավազանի քարտեզԳետի ավազանի քարտեզ

Ծանոթագրություններ
------------------

* Տեսաձայնային նյութեր Վիքիպահեստում

1. ↑  The National Map
2. ↑
3. ↑
4. ↑
5. ↑  «Արխիվացված պատճենը». Արխիվացված է օրիգինալից 2020-06-21-ին. Վերցված է 2021-08-14-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · American Cycl. (1879) |
|  |
| Չափորոշչային վերահսկողություն | LCCN: sh85057223 · NKC: ge1147797 |

 |
**Տխուր կատվի մելանխոլիան** (անգլ.՝ Blue Cat Blues), Թոմ և Ջերիի անիմացիոն սերիալի 103֊րդ սերիան, որի պրեմիերան տեղի է ունեցել 1956 թվականի նոյեմբերի 16-ին CBS հեռուստաալիքով։ Այս դրվագն առանձնանում է ֆրանշիզայի մնացած մասից ողբերգական սյուժեով, որի ավարտը ներառում է վերնագրի հերոսների կրկնակի ինքնասպանությունը։

Մուլտֆիլմը նկարահանվել է CinemaScope լայնէկրան ձևաչափով։

Սյուժե
------

Թոմ կատուն, ով գտնվում է ծայրահեղ դեպրեսիայի մեջ, նստում է երկաթուղու գծերի վրա՝ սպասելով, որ գնացքն անցնի իր վրայով։ Ջերի մկնիկը, կարեկցանքով նայելով կատվին, հիշում է այն իրադարձությունները, որոնք Թոմին տարել են դեպրեսիայի։

Թոմն ու Ջերին անբաժան ընկերներ էին, քանի դեռ Թոմի աչքին չի գրավել գեղեցիկ սպիտակ կատու Թուդլսը։ Նա սկզբում պատասխանեց Թոմին, բայց ամեն ինչ տխուր ստացվեց։ Ջերին բացահայտում է, որ Թոմն ուներ շատ հարուստ մրցակից՝ Բուտչը։ Նա հանկարծակի ապշեցրեց նրան և խլեց Թոմից։ Կատուն բացահայտում է, որ ինքը պատեհապաշտ է, ինչպես կասկածում էր Ջերին։ Բուտչի գրաված հարստությունը հանգեցրեց նրան, որ առևտրական կատուն անմիջապես հեռացավ Թոմից։

Ջերին փորձում էր համոզել Թոմին հանգիստ թողնել իրեն՝ հավատալով, որ նա արժանի չէ իր վիշտին։ Թոմը անտեսում է Ջերիի նախազգուշացումը՝ ծախսելով իր ողջ խնայողությունները և նույնիսկ վաճառելով իրեն ստրկության մեջ՝ փորձելով կատվի ուշադրությունը գրավել այնպիսի նվերներով, ինչպիսիք են ծաղիկները, օծանելիքը, ադամանդե մատանին և մեքենան, բայց կատուն մերժում է նրա ջանքերը, և Բուտչի նվերները պարզվում են, որ շատ են' ավելի մեծ և ավելի թանկ։ Բուտչը նրան տվեց նաև օծանելիքի բաք, հսկայական ադամանդե մատանի, որն այնքան փայլուն էր, որ չէր կարող տեսնել այն առանց եռակցման դիմակի, որը պաշտպանում էր նրա աչքերը, և շատ երկար ու շքեղ լիմուզին։

Սրտացավ, անփող ու մեծ պարտքերի մեջ Թոմը փորձում է իր վիշտը խեղդել կաթի մեջ։ Հարբած՝ նա մտադիր է իրեն խեղդել փոթորկի կոյուղու մեջ, սակայն Ջերին կարողանում է փրկել կատվին։ Մինչ Ջերին դուրս է հանում Թոմին, նրանց կողքով անցնում է ուղեբեռով բեռնված լիմուզին, որի մեջ նստած է նրա նախկին ընկերուհին, բայց այժմ Բուտչի կինը։ Հետևի մասում գրված է «Ամուսնացել ենք» մակագրությունը։

Ջերին ավարտում է այս տխուր պատմությունը՝ խոսելով սեփական ընկերուհու մասին։ Նա երջանիկ է, և ի տարբերություն Թոմի ընկերուհու, նա իսկապես սիրում է Ջերիին։ Բայց հանկարծ Ջերիի հովվերգական աշխարհը փշրվում է, երբ նա տեսնում է, որ իր ընկերուհին մեկ այլ հարուստ մկնիկի հետ հեռանում է մեքենայով, որի հետևի մասում նույնպես գրված է «Ամուսնացել ենք»։ Վրդովված Ջերին միանում է Թոմին գնացքի գծերի վրա։ Նրանք սպասում են գնացքի, որը շուտով կանցնի իրենց վրայով։ Գնացքի ձայնը գնալով ուժեղանում է և այստեղ ավարտվում է այս սերիան։

Ծանոթագրություններ
------------------

1. ↑  «The 10 most horrifying moments in children's cartoons». *Hollywood.com[en]* (անգլերեն). Արխիվացված է օրիգինալից 2016 թ․ հունվարի 19-ին. Վերցված է 2016 թ․ սեպտեմբերի 25-ին.
2. ↑  Karan (2015 թ․ օգոստոսի 22). «The dark past of your favorite cartoon characters and more…». *Moviepilot[en]* (անգլերեն). Արխիվացված է օրիգինալից 2016 թ․ հունվարի 19-ին. Վերցված է 2016 թ․ սեպտեմբերի 25-ին.
Անվան այլ կիրառումների համար տե՛ս՝ Վերոնիկան որոշում է մահանալ (այլ կիրառումներ)

«**Վերոնիկան որոշում է մահանալ**» (անգլ.՝ Veronika Decides to Die), 2009 թվականին նկարահանված գեղարվեստական ֆիլմ, Պաուլո Կոելիոյի համանուն վեպի էկրանավորումը։ Գլխավոր դերերը կատարել են Սառաը, Ջոնաթան Թաքերը, Մելիսա Լեոն, Դևիդ Թյուլիսը և Էրիկա Քրիստենսենը։

Ֆիլմի իրադարձությունները կատարվում են Նյու Յորքում, այնինչ գրքում իրադարձությունները կատարվում են Սլովենիայի մայրաքաղաք Լյուբլյանայում։

Սյուժե
------

Վերոնիկան ապրում է բարեկեցիկ, սակայն միապաղաղ կյանքով։ Չնայած իր երիտասարդ տարիքին՝ աղջիկն արդեն ձանձրացել է այդ գորշությունից ու որոշում է կյանքին վերջ տալ ինքնասպանությամբ։ Նա խմում է մեծ քանակությամբ քնաբեր։ Ինքնասպանության անհաջող փորձից հետո Վերոնիկան արթնանում է Վիլետ հոգեբուժարանում։ Բժիշկը Վերոնիկային հայտնում է, որ ընդունած հաբերի պատճառով աղջկա սիրտը վնասվել է, աղջկան շատ քիչ ժամանակ է մնում. յուրաքանչյուր պահի նրա սիրտը կարող է դադարել բաբախել։ Հիվանդանոցում որոշ ժամանակ անցկացնելուց հետո Վերոնիկայի մեջ արթնանում է կյանքը շարունակելու ձգտումը, և նա հիվանդանոցից փախչում է հիվանդներից մեկի՝ Էդուարդի հետ։

Դերերում
--------

* Սառա Միշել Գելար – Վերոնիկա / Veronika
* Ջոնաթան Թաքեր – Էդուարդ / Edward
* Մելիսա Լեո – Մարի / Mari
* Դևիդ Թյուլիս – բժիշկ Բլեյք / Dr. Blake
* Էրիկա Քրիստենսեն – Քլեր / Claire

Ստեղծում
--------

Ֆիլմի նկարահանումներն անցկացվել են 2008 թվականի մայիսի 12-ից մինչև հունիսի 22-ը Նյու Յորքում։ Վեպի էկրանավորման ստեղծմամբ զբաղվել են «Muse Productions», «Das Films» և «Velvet Steamroller Entertainment» ընկերությունները։

Ծանոթագրություններ
------------------

1. 1 2
2. 1 2 3 4
3. 1 2 3 4 5 6 7  ČSFD (չեխերեն) — 2001.
4. 1 2 3 4 5 6 7 8
5. ↑  Casting Call for «Veroníka»(անգլ.)
6. ↑  Young Hollywood Awards Արխիվացված 2016-03-03 Wayback Machine(անգլ.)
7. 1 2  Variety — Das Films teams for adaptation(անգլ.)

Արտաքին հղումներ
----------------

* «Վերոնիկան որոշում է մահանալ»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · Metacritic · Rotten Tomatoes |

 |
**Դեյվիդ Ալֆրեդ Պերդյու, կրտսեր** (անգլ.՝ David Alfred Perdue, Jr. դեկտեմբերի 10, 1949(1949-12-10), Մեյկոն, Ջորջիա, ԱՄՆ), ամերիկացի գործարար և հանրապետական քաղաքական գործիչ, 2015 թվականից մինչև 2021 թվականը ԱՄՆ սենատոր Ջորջիա նահանգից։

Կենսագրություն
--------------

Ավարտել Է Ջորջիայի տեխնոլոգիական ինստիտուտը. բակալավրի աստիճան է ստացել արդյունաբերական մեքենաշինության ոլորտում և մագիստրոսի աստիճան գործառնական հետազոտությունների բնագավառում։ Աշխատել է որպես կառավարման խորհրդատու և ընկերության ղեկավար։

2014 թվականին, որպես Հանրապետական կուսակցության թեկնածու, հաղթել է Միշել Նաննին (Սեմ Նանի դուստրը) 53 տոկոս արդյունքով՝ Ջորջիայից ԱՄՆ-ի սենատորի պաշտոնի համար պայքարում։

2020 թվականի նոյեմբերի 3-ին ԱՄՆ-ի Սենատի ընտրություններում ստացել է ձայների 49,7 տոկոսը՝ դեմոկրատ Ջոն Օսոֆի օգտին տրված 47,9 տոկոսի դիմաց (բացի այդ, ընտրողների 2,3 տոկոսը պաշտպանել է Շեյն Հեյզելի թեկնածությունը)։ Քանի որ Ջորջիայի օրենքներով հաղթանակի համար պահանջվում է ստանալ ավելի քան 50 տոկոս, 2021 թվականի հունվարի 5-ին նշանակվել է ընտրությունների երկրորդ փուլ։

2021 թվականի հունվարի 3-ին Պերդյուի սենատորական լիազորությունների պաշտոնական ժամկետը լրացել է, և նրա աթոռը թափուր է մնացել մինչև քվեարկության երկրորդ փուլի հաղթողին բացահայտելը ընկած ժամանակահատվածի համար։ Այս ընտրությունների արդյունքները հատուկ կարևորություն են ստացել Կոնգրեսի վերին պալատում ստեղծված հավասարակշռության պատճառով։ Ջորջիայում լուծվում է այն հարցը, որը կուսակցություններից կստանա տեղերի բացարձակ մեծամասնությունը։

2021 թվականի հունվարի 5-ի ընտրությունների երկրորդ փուլում զիջել Է դեմոկրատ Ջոն Օսոֆին՝ ստանալով ձայների միայն 49,51 տոկոսը։

Ընտանիք
-------

Ամուսնացած է, ունի երկու զավակ։ Նա Ջորջիայի նախկին նահանգապետ Սոնի Փերդյուի զարմիկն է։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2  *McNamee G. L.* Encyclopædia Britannica
3. ↑  Sarah Wheaton (2014 թ․ նոյեմբերի 4). «Perdue beats Nunn to avoid runoff» (անգլերեն). Politico. Վերցված է 2021 թ․ հունվարի 4-ին.
4. ↑  «Georgia Senate Election Results 2020» (անգլերեն). NBC News. Վերցված է 2021 թ․ հունվարի 4-ին.
5. ↑  Ryan Nobles and Donald Judd (2020 թ․ դեկտեմբերի 22). «Georgia runoff timing means Perdue won't be in Congress for joint session on Electoral College» (անգլերեն). CNN. Վերցված է 2021 թ․ հունվարի 4-ին.
6. ↑  David Perdue

Արտաքին հղումներ
----------------

* Սենատոր Դեյվիդ ՊերդյունԱրխիվացված 2015-07-30 Wayback Machine ԱՄՆ Սենատի պաշտոնական էջում
* Դեյվիդ Պերդյուն ԱՄՆ Կոնգրեսի պաշտոնական կայքում
* Perdue Appearances on C-SPAN

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | WikiTree |
|  |
| Բառարաններ և հանրագիտարաններ | Բրիտանիկա · Notable Names Database |

 |
**Կատարինա Բլյումի կորցրած պատիվը** (գերմ.՝ Die Verlorene Ehre der Katharina Blum oder: Wie Gewalt entstehen und wohin sie führen kann), գերմանացի ռեժիսորներ Ֆոլկեր Շլյոնդորֆի և Մարգարետ ֆոն Տրոտի 1975 թվականին նկարահանած կինոնկարն է։ Հենրիխ Բյոլի համանուն ստեղծագործության էկրանավորումն է։

Սյուժե
------

Երիտասարդ գերմանուհի Կատարինա Բլյումը սիրահարվում է երիտասարդի, որը ինչպես պարզվում է ձախ հայացքների, RAF-ի համակիր ահաբեկիչ է։ Նրանք գիշերում են աղջկա բնակարանում։ Առավոտյան բնակարան է ներխուժում ոստիկանությունը, բայց երիտասարդը այլևս չկա։ Կատարինայի հետ կոպիտ են վարվում, ձերբակալում են։ Կառավարամետ լրագրողը սենսացիայի ակնկալիքով Կատարինայի մասին «դեղին մամուլի» ավանդույթներով վարկաբեկիչ հոդված է գրում։ Կինոնկարի վերջում Կատարինան սպանում է լրագրողին։

Գերմանիան վեպի ստեղծման ժամանակ
-------------------------------

1970-ական թվականներին Գերմանիայում ձախակողմյան ահաբեկչական «Կարմիր բանակի խմբակցության» (RAF) ակտիվ գործունեության պատճառով քաղաքական շրջաններում խուճապի մթնոլորտ էր։ Նրա զոհերն էին դառնում աջ բարձրաստիճան քաղաքական գործիչները։

Վեպի լրագրողի գործունեությունը հիշեցնում է գերմանական սկանդալային «Bild-Zeitung» թերթի աշխատելաոճը։ Վեպի նախաբանում Բյոլը այս նմանությունը անվանում է «*ոչ կանխամտածված ու պատահական, բայց անխուսափելի*»։ Բյոլը 1972 թվականին բաց նամակ հրապարակեց, որտեղ «Bild-Zeitung» թերթի «Կարմիր բանակի խմբակցության» տված գնահատականները որակեց «մերկ ֆաշիստական».

Ծանոթագրություններ
------------------

1. 1 2 3 4
2. ↑  Lexicon of international films (գերմ.) — Zweitausendeins.
3. 1 2  filmportal.de — 2005.
4. 1 2 3
5. 1 2 3 4 5 6 7 8 9 10 11 12 13  ČSFD (չեխերեն) — 2001.
6. ↑  «Քաղվածքներ Բյոլի 1972 թվականի նամակից». Արխիվացված է օրիգինալից 2006 թ․ հունիսի 15-ին. Վերցված է 2012 թ․ մայիսի 20-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database |
|  |
| Չափորոշչային վերահսկողություն | BNE: XX4222168 · GND: 4400563-5 · VIAF: 198551999 · WorldCat VIAF: 198551999 |

 |
***Ընկածները*** ռեժիսոր Սքոթ Հիքսի 2016 թվականի ռոմանտիկական ֆանտաստիկ դրաման է։ Ֆիլմը նկարահանվել է Լորեն Քեյթի 2009 թվականի համանուն վեպի հիման վրա։ Ֆիլմում նկարահանվել են Էդիսոն Տիմլին, Ջերեմի Իրվինը, Հարիսոն Գիլբերտսոնը և Ռիչարդսոն Ջոելին։

Ի սկզբանե ֆիլմը պետք է թողարկվեր 2015 թվականի աշնանը, բայց հեղինակ Լորեն Քեյթը հաստատեց, որ այն պետք է ցուցադրվեր 2016 թվականին այնպիսի երկրներում ինչպիսիք են Մալայզիան, Ֆիլիպինները և Սինգապուրը։ Ֆիլմը պետք է հեռարձակեր Lotus Entertainment-ը , հեղինակի կողմից հաստատվել էր ֆիլմի նոյեմբերի 10-ին ֆիլմի ցուցադրումը Ֆիլիպիններում, Սինգապուրում և Մալայզիայում։ Անհայտ էր այն փաստը, թե երբ ֆիլմը կցուցադրվի Ավստրալիայում։ Ֆիլմը Մեծ Բրիտանիայի կինոթատրոններում ցուցադրվեց 2017 թվականի մարտի 10-ին։ 2017 թվականի օգոստոսի 2-ին Լորեն Քեյթը տեղեկացնում է, որ պլանավորվում է *Ըկածները* հեռարձակել Vertical Entertainment-ի կողմից։

Սյուժե
------

Լյուսինդա *Լյուսի* Փրայսին ուղարկում են *Թուր և Խաչ* վերափոխիչ-քոլեջ, (որը նախապատրաստական դպրոց էր երիտասարդների համար) այն բանից հետո երբ նրան մեղադրում են Թրևորի մահվան մեջ, որին մի ժամանակ Լյուսին սիրահարված էր եղել։ Նրանց համբույրից հետո, Թրևորը այրվում է, իսկ կարճ ժամանակ անց Լյուսին տեսնում է այն *ստվերները*` գերբնական, թանաքանման բծերը, որոնք տեսնում էր դեռ մանկուց։

Նոր դպրոց ժամանելուց հետո, Լյուսին հանդիպում է տարբեր ուսանողների, որոնց թվում էր Քեմերոնը *Քեմ*, ով նրա հանդեպ հետաքրքրություն է ցուցաբերում, Արիան Ալթերը, ով սկսում է պաշտպանել Լյուսիին, Մոլլի Զեյնը, որը սկսում է հետապնդել նրան, Փենիվեթերը *Փեն*, ում հետ Լյուսին ընկերություն է անում, և Դանիելը։ Նա նաև ծանոթանում է Միս Սոֆիայի` կրոնի գիտակ ուսուցչուհու հետ։

Ծանոթագրություններ
------------------

1. 1 2
2. 1 2
3. 1 2
4. 1 2 3 4 5 6 7 8 9 10  ČSFD (չեխերեն) — 2001.
5. ↑
6. ↑  Fleming Jr, Mike (2013 թ․ օգոստոսի 16). «Lotus, Mayhem Set Addison Timlin, Jeremy Irvine For Gothic YA Novel Pic 'Fallen'». *Deadline*.
7. ↑  «Ryan Kavanaugh Twitter message». 2016 թ․ սեպտեմբերի 3.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |
Անվան այլ կիրառումների համար տե՛ս՝ Հիվանդասենյակ № 6 (այլ կիրառումներ)

**«Հիվանդասենյակ № 6»** (սերբխորվ.` Paviljon VI), ռեժիսոր Լուչիան Պինտիլիեի հարավսլավական ֆիլմը` նկարահանված 1978 թվականին։ Սյուժեն հիմնված է Անտոն Պավլովիչ Չեխովի «Հիվանդասենյակ № 6» պատմվածքի վրա։ 1979 թվականին ֆիլմը մասնակցել է Կաննի միջազգային կինոփառատոնին «Հատուկ հայացք» ծրագրում։

Դերերում
--------

* Սլոբոդան Պերովիչ` քաղաքային հիվանդանոցի գլխավոր բժիշկ Անդրեյ Եֆիմիչ Ռագին
* Զորան Ռադմիլովիչ` բուժվող հիվանդ Իվան Դմիտրիչ Գրոմով
* Սլավկո Սիմիչ
* Լյուբա Տադիչ
* Դրագոմիր Չամիչ
* Դուշան Վուդիշիչ
* Պավլե Վուիսիչ` պահակ Նիկիտա
* Ստևո Ժիգոն

Սյուժե
------

Հիվանդանոցային մասնաշենքերից մեկում կա հիվանդասենյակ 6-րդ համարով, որը նախատեսված է հոգեկան հիվանդների համար։ Հիվանդասենյակում պառկած են հինգ մարդ, դրանց մեջ Մոիսեյկան և նախկին դատական կատարածու Իվան Դմիտրիչ Գրոմովը։ Ցարական Ռուսաստանի գավառական բժիշկ Անդրեյ Եֆիմովիչ Ռագինը այդ հիվանդասենյակում հանդիպում է բուժվող հիվանդ Գրոմովին։ Տարված Գրոմովի խռովահույզ ոգով և նրա խելացի դատողություններով, բժիշկը նրա հետ երկար ժամանակ էր անցկացնում։ Բժշկի հիվանդասենյակ այցելությունները դառնում են ամենօրյա, իսկ նրանց զրույցները Գրոմովի հետ Անդրեյ Եֆիմիչի վրա խորը տպավորություն են թողնում։ Բժիշկը ծաղրանքի է ենթարկվում կոլեգաների կողմից։ Ֆիլմի իրադարձությունները դանդաղ են տեղի ունենում, ինչպես Չեխովի ամբողջ դրաման։ Շեշտը դրվում է ոչ միայն գլխավոր հերոսի մտքերի վրա, այլ նաև պրոբլեմների, որոնք նա անկարող է լուծել։ Ֆիլմի սյուժեն հիմնված է Չեխովի համանուն դրամայի վրա։

Ծանոթագրություններ
------------------

1. 1 2
2. ↑  «Festival de Cannes: Paviljon VI». *festival-cannes.com*. Արխիվացված է օրիգինալից 2012 թ․ սեպտեմբերի 29-ին. Վերցված է 2009 թ․ մայիսի 25-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Rotten Tomatoes |

 |
**Մեգի Սիֆ** (անգլ.՝ Maggie Siff, հունիսի 21, 1974(1974-06-21) կամ հունիսի 21, 1978(1978-06-21), Բրոնքս շրջան, Նյու Յորք, Նյու Յորք, ԱՄՆ), ամերիկյան դերասանուհի, առավել հայտնի հեռուստասերյալներում կատարած իր դերերով, ինչպիսիք են *«Sons of Anarchy»-ը*, *«Mad Men»-ը* և *«Billions»-ը*։ 2012 թվականին նա արժանացել է *«*Հեռուստատեսային քննադատների ընտրություն*»* մրցանակի։

Կյանքը և կարիերան
-----------------

Մեգի Սիֆը ծնվել է Բրոնսքում, Նյու-Յորք, խառը ծագում ունեցող ընտանիքում։ Նրա նախկինները հրեաներ էին։ 1998 թվականին Մեգին արժանացել է «Barrymore» թատերական մրցանակի Հենրիկ Իբսենի «Տեսիլքներ» պիեսում կատարած դերի համար։

Նա նաև խաղացել է այլ ֆիլմերում ինչպիսիք են՝ *«Push»-ը (Հրել)*, *«Funny People»-ը (Զվարճալի մարդիկ)* և այլ ֆիլմերում, ինչպես նաև հայտնվել է հեռուստաշոուների դրվագներում, ինչպիսիք են «*Law & Order: Special Victims Unit*»-ը, «Մարմնի մասեր» և այլն։

2012 թվականին արժանացել է *«*Հեռուստատեսային քննադատների ընտրություն*»* մրցանակի*«Sons of Anarchy»* հեռուստասերիալում կատարած դերի համար։

Սիֆը ամուսնացել է 2012 թվականին։ 2014 թվականի ապրիլին ծնվել է նրանց դուստրը՝ Լյուսին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Internet Movie Database — 1990.
2. ↑  Library of Congress Authorities — Library of Congress.
3. ↑  «Femme Retail | Heeb». Heebmagazine.com. 2009 թ․ սեպտեմբերի 8. Արխիվացված օրիգինալից 2012 թ․ հոկտեմբերի 26-ին. Վերցված է 2012 թ․ մարտի 21-ին.
4. ↑  Bloom, Nate (2008 թ․ սեպտեմբերի 3). «Interfaith Celebrities: Back to Beverly Hills». InterfaithFamily.com. Արխիվացված օրիգինալից 2012 թ․ հոկտեմբերի 26-ին. Վերցված է 2009 թ․ օգոստոսի 4-ին.
5. ↑  «Community, Breaking Bad, Parks and Rec, Mad Men, Girls Lead Critics' Choice Nominations». Արխիվացված օրիգինալից 2012 թ․ հոկտեմբերի 26-ին. Վերցված է 2012 թ․ հոկտեմբերի 15-ին.
6. ↑  «'Sons of Anarchy's' Maggie Siff gives birth to baby girl - Pic». Արխիվացված է օրիգինալից 2015 թ․ հուլիսի 2-ին. Վերցված է 2019 թ․ նոյեմբերի 30-ին.
**«Բրոքեր»** (անգլ.՝ Quicksilver), 1986 թվականի լիամետրաժ ֆիլմ Քևին Բեյքոնի գլխավոր դերակատարմամբ։ Սցենարի հեղինակը և ռեժիսոր Թոմաս Մայքլ Դոնելլին է։

Սյուժե
------

Երիտասարդ Ջեք Քեյսին աշխատում է որպես բրոքեր Ուոլ սթրիրի դիլինգային սրահներից մեկում։ Նրա կռահողականության և ինտուիցիայի շնորհիվ կարծես ամեն ինչ բարեհաջող է ընթանում, նա ավելացնում է իր կապիտալը։ Սակայն շահումների շարքին անսպասելիորեն հետևում է մեծ կորուստ։ Ջեքը փորձում է հաղթել, և ... ի վերջո կորցնում է ֆոնդային բորսայում իր և իր ծնողների ամբողջ փողը։ Միջնորդի կարիերան ավարտված է։

Իր անհաջողությունից և մասնագիտությունից հիասթափվելուց հետո Ջեք Քեյսին փորձում է նոր կյանք սկսել։ Նա երիտասարդ է, լի է ուժով և աշխատանքի է ընդունվում որպես ցրիչ Սան Ֆրանցիսկոյի «Quicksilver» ֆիրմայում։ Ջեքը ծանոթանում է հասարակության բոլորովին տարբեր սոցիալական շերտեր ներկայացնող նոր մարդկանց հետ։ Նա սիրում է իր աշխատանքը, ընդ որում, այն պահանջում է ավելի քիչ պատասխանատվության և ավելի շատ ազատություն է տալիս։ Բայց նրա ծնողները, գործընկերն ու ընկերուհու հավանության չեն արժանացնում նրա աշխատանքը, փորձում են նրան համոզել վերադառնալ բիզնես։

Նոր աշխատանավայրում Ջեքը մտերմանում է միայնակ աղջկա՝ Թերիի հետ։ Բացի այդ, նա գտնում է նաև նոր ընկեր՝ մեքսիկացի Հեկտորին, որն օգնում է լուծել ֆինանսական հարցերը՝ օգտագործելով իր անցյալի հմտությունները և Ուոլ սթրիթի կապերը։ Բայց պարզվում է, որ ցրիչներն էլ ունեն իրենց խնդիրները։ Գանգստեր Ջիպսին («Գնչու»), որը Թերիին և այլ ցրիչների ստիպում է թմրանյութեր տեղափոխել և անօրինական եկամուտներ ստանալ։ Թերիին օգնելով դուրս գալ կեղտոտ գործարքներից՝ Ջեքն իր հեծանիվով սկսում է պայքարել Ջիպսիի դեմ, որը մեքենայով է։

Դերերում
--------

* Քևին Բեյքոն – *Ջեք Քեյսին*
* Ջեյմի Բերտ Գերց – *Թերի*
* Պոլ Ռոդրիգես – *Էկտոր Ռոդրիգես*
* Ռուդի Ռամոս – *Ջիպսի, «Գնչու»*
* Լոուրենս Ֆիշբորն – *Վուդու*
* Լուի Անդերսոն – *Թինի*
* Էնդրյու Սմիթ – *Գեյբ Քելլեն*

Հետաքրքիր փաստեր
----------------

* Ֆիլմը առաջին անգամ ցուցադրվել է 1986 թվականի փետրվարի 14-ին ԱՄՆ-ում։
* Ֆիլմը նկարահանվել է երկու քաղաքներում՝ Նյու Յորքում և Սան Ֆրանցիսկոյում և լի է քաղաքային տեսարաններով
* Ֆիլմում ցուցադրվում են մեծ թվով հեծանիվների մոդելներ։
* Ֆիլմում շատ երաժշտություն է հնչում, այն առկա է հեծանվորդների շարժում ցուցադրող բոլոր տեսարաններում։

DVD
---

«Բրոքեր» ֆիլմը DVD-ով թողարկվել է 2002 թվականի դեկտեմբերի 10-ին *Sony* ընկերության կողմից։

Ծանոթագրություններ
------------------

1. ↑
2. 1 2 3 4 5 6 7
3. ↑  «ROTTEN TOMATOES: Movies — Top Movies, Trailers, Tickets & Showtimes». Արխիվացված է օրիգինալից 2007 թ․ դեկտեմբերի 31-ին. Վերցված է 2022 թ․ հունվարի 20-ին.

Արտաքին հղումներ
----------------

* «Բրոքեր»(անգլ.) ֆիլմը Internet Movie Database կայքում
* «Բրոքեր» ֆիլմի քննադատությունը (անգլ.) Rotten Tomatoes կայքում
* «Բրոքեր» ֆիլմը Արխիվացված 2006-04-30 Wayback Machine (անգլ.) All Movie Guide կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes |

 |
**Բրենդա Էնն Բենե** (անգլ.՝ Brenda Anne Benét, օգոստոսի 14, 1945(1945-08-14), Հոլիվուդ, Լոս Անջելես, Կալիֆոռնիա, ԱՄՆ - ապրիլի 7, 1982(1982-04-07), Արևմտյան Լոս Անջելես, Լոս Անջելես, Կալիֆոռնիա, ԱՄՆ), ամերիկացի դերասանուհի։

Կենսագրություն
--------------

Բրենդա Էնն Նելսոնը ծնվել է 1945 թվականի օգոստոսի 14-ին Հոլիվուդում (Կալիֆոռնիայի նահանգ, ԱՄՆ)։ Որոշ ժամանակ սովորել է Լոս Անջելեսի կալիֆոռնյան համալսարանում։

1946 թվականին Բրենդան սկսել է նկարահանվել կինոյում, նրա առաջնաելույթը տեղի է ունեցել «Վենդին և ես» հեռուստաեսորիալում՝ Շամիրայի դերում։ 1979-1982 թվականներին (մինչև իր մահը) նա «Մեր կյանքի օրերը» հեռուստասերիալում խաղացել է Լի Դյումոնդ Կարմայքլ Ուիլյամսի դերը՝ նկարահանվելով 255 էպիզոդում։ Ընդհանուր առմամբ, դերասանուհին 37 դեր է խաղացել ֆիլմերում և սերիալներում։

### Անձնական կյանք

1967-1970 թվականներին Բրենդան ամուսնացել է Փոլ Փիթերսենի հետ։ 1971-1979 թվականներին նա ամուսնացել է Բիլ Բիքսբիի հետ, որից ունեցել է իր միակ երեխային՝ Քրիստոֆեր Բիքսբիին։ Բիքսբիից բաժանվելուց հետո և մինչև իր մահը Բրենդան լեսբիական հարաբերություններ է ունեցել Թամի Բրյուսի հետ։

Մահ
---

1981 թվականին, իր միակ որդու մահից հետո, Բրենդան ընկել է ծանր դեպրեսիայի մեջ։ 1982 թվականի ապրիլի 7-ին դերասանուհին և նրա ընկերուհին՝ Թամին, պետք է համատեղ ընթրիքի գնային ռեստորան, սակայն Թամին, հայտնաբերելով, որ Բրենդան փակվել է լոգարանում, իրեն վատ է զգացել և օգնության համար դուրս է եկել փողոց։ Լոգարանի դուռը բացելուց հետո հայտնաբերվել է Բրենդայի մարմինը․ 36-ամյա դերասանուհին ինքնասպան է եղել՝ այդպես էլ չկարողանալով համակերպվել որդու մահվան հետ։

Ընտրված ֆիլմագրություն
----------------------

| Տարի |  | Հայերեն անվանում | Բնօրինակ անվանում | Դեր |
| --- | --- | --- | --- | --- |
| 1964 | ս | *Wendy and Me* | *Wendy and Me* |  |
| 1979-1982 | ս | Մեր կյանքի օրերը | *Days of Our Lives* | Լի Դյումոնդ Կարմայքլ Ուիլյամս |

Ծանոթագրություն
---------------

1. ↑  *Lisanti, Tom; Wells, Carole* Drive-in Dream Girls: A Galaxy of B-movie Starlets of the Xixties. — McFarland, 2003. — С. 219—220. — ISBN 0-786-41575-4
2. ↑  *Bruce, Tammy* The Death of Right and Wrong: Exposing the Left's Assault on Our Culture and Values. — Three Rivers Press[en], 2004. — С. 2. — ISBN 1-400-05294-7
3. ↑  *Bruce, Tammy* The Death of Right and Wrong: Exposing the Left's Assault on Our Culture and Values. — Three Rivers Press[en], 2004. — С. 3. — ISBN 1-400-05294-7

Արտաքին հղումներ
----------------

* Бренда Бене на сайте КиноПоиск
* Бренда Бене на сайте КиноТеатр

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Find A Grave · WikiTree |
|  |
| Բառարաններ և հանրագիտարաններ | Notable Names Database |

 |
**Որտե՞ղ է ընկերոջ տունը** (պարս.՝ خانه دوست كجاست؟‎), ռեժիսոր Աբաս Քիառոստամիի իրանական գեղարվեստական ֆիլմը, որը նկարահանվել է 1987 թվականին։

Սյուժե
------

Ֆիլմն սկսվում է այն իրադարձությամբ, որ ուսուցիչը նախատում է գլխավոր հերոսի ընկերոջը` Նեմատզադեին. վերջինս արդեն երրորդ անգամ տնային աշխատանքը գրել է ոչ թե տետրի մեջ, այլ` թերթիկի վրա։ Ուսուցիչն ավելացնում է, որ դա վերջին անգամն է, և եթե դա կրկնվի, աշակերտին կհեռացնեն դպրոցից։

Նույն օրը Ահմեդը` ֆիլմի գլխավոր հերոսը, տուն գալով` պարզում է, որ պատահաբար վերցրել է Նեմատզադեի տետրը։ Հասկանալով տեղի ունեցածի ողջ լրջությունը (ընկերոջը կարող են հեռացնել դպրոցից)` Ահմեդը որոշում է մինչև հաջորդ առավոտ տետրն անպայման վերադարձնել համադասարանցուն։ Հաղթահարելով երեխայական վախը` գլխավոր հերոսը բարդ խոչընդոտներ է հաղթահարում. ինքնուրույն փախչում է հարևան գյուղ` ընկերոջ տունն օտար, իրեն անծանոթ բնակավայրում գտնելու համար։ Ամբողջ շրջակայքը շրջելով ու հասկանալով, որ չի կարող գտնել ընկերոջն ու տետրը նրան վերադարձնել` նա ափսոսանքով ստւժիպված է լինում ուշ գիշերով տուն վերադառնալ։

Բարեբախտաբար, գլխավոր հերոսի ու նրա դասընկերոջ համար ամեն ինչ բարեհաջող է ավարտվում. հաջորդ ուսումնական օրվա սկզբին Ահմեդը գրված տնային աշխատանքով տետրն աննկատելիորեն փոխանցում է Նեմատզադեին։

Գլխավոր դերերում
----------------

| Դերասան | Դեր |
| --- | --- |
| Բաբեկ Ահմեդ Փուր | *Ահմեդ, գլխավոր հերոս, դպրոցական* |
| Ահմեդ Փուր | *Մոհամեդ Ռեդա Նեմատզադե, Ահմեդի դասընկերը* |
| Խոդաբաշխ Դեֆաեի | *ուսուցիչ* |
| Իրան Օութարի | *Ահմեդի մայրը* |
| Աիթ Անսարի | *Ահմեդի հայրը* |

Գնահատականներ
-------------

#### Քննադատություն

Ֆիլմը դրական է ընդունվել կինոքննադատների և դիտողների կողմից։ Այսպես, ըստ *Rotten Tomatoes* ագրեգատոր կայքի` «Որտե՞ղ է ընկերոջ տունը» ֆիլմն ստացել է կինոքննադատների 100 տոկոս (ըստ 11 գրախոսականների) և հեռուստադիտողների 92 տոկոս (ըստ ավելի քան 2500 դիտողների արձագանքի) դրական արձագանք։

2021 թվականի տվյալներով ֆիլմը 294-րդ տեղն է զբաղեցնում 1000 լավագույն ֆիլմերի մեջ ըստ *They Shoot Pictures*-ի վարկածի։

#### Մրցանակներ

Ֆիլմն արժանացել է Լոկարնոյի կինոփառատոնի 4 մրցանակի (1989) և Ֆաջր կինոփառատոնի 2 մրցանակի (1987)։

Ծանոթագրություններ
------------------

1. ↑  Lexicon of international films (գերմ.) — Zweitausendeins.
2. ↑  Internet Movie Database — 1990.
3. ↑
4. ↑
5. ↑  تعلق خاطر کیارستمی به سپهری، فروغ و خیام آشکار است | ایبنا
6. ↑  «Rotten Tomatoes: Where is the Friend's Home? (1987)» (անգլերեն). Վերցված է 2020 թ․ ապրիլի 20-ին.
7. ↑  «TSPDT - The 1,000 Greatest Films (Films 300-201)» (անգլերեն). TSPDT. Արխիվացված է օրիգինալից 2020 թ․ ապրիլի 20-ին. Վերցված է 2020 թ․ ապրիլի 20-ին.
8. ↑  «1989». *Locarno Film Festival* (անգլերեն). Վերցված է 2021 թ․ հունվարի 21-ին.(չաշխատող հղում)

Արտաքին հղումներ
----------------

* «Որտե՞ղ է ընկերոջ տունը»(անգլ.) ֆիլմը Internet Movie Database կայքում
* «Որտե՞ղ է ընկերոջ տունը»(անգլ.) ֆիլմը Allmovie կայքում:
* Որտե՞ղ է ընկերոջ տունը(անգլ.) ֆիլմը Rotten Tomatoes կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |
**Մանդելա** (անգլ.՝  Mandela), ռեժիսոր Ֆիլիպ Սէվիլլայի բրիտանական դրամատիկական հեռուստաֆիլմը։ Գլխավոր դերերում են Դենի Գլովերը և Էլֆրի Վուդարդը։ Նկարահանումները տեղի են ունեցել Զիմբաբվեում։ 1987 թվականի սեպտեմբերի 20-ին HBO ալիքով եթեր հեռարձակված ֆիլմի սկզբնական տևողությունը 139 րոպե էր, բայց հետագայում կրճատվեց մինչև 135 րոպե։

Սյուժե
------

Ֆիլմում ցուցադրված է Նելսոն Մանդելայի կյանքը՝ փայլուն երիտասարդ փաստաբանից մինչև քաղաքական ակտիվիստ, որը 1948 թվականից 1987 թվականը պայքարում էր ապարտհեյդի դեմ, հատկապես նրա բանտում անցկացրած ժամանակաշրջանը և նրա կնոջ՝ Վինիի, համառությունը սևամորթների և սպիտակամորթների միջև հաշտեցումը խթանելու գործում։

Քննադատներ
----------

Ըստ Դենի Գլովերի՝ Նելսոն Մանդելան իր ազատվելուց հետո՝ 1990 թվականին, հանդիպել է նրան Մասաչուսեթս նահանգի Բոստոն քաղաքում և նշել, որ գոհ է մնացել ֆիլմից։

Մրցանակներ և անվանակարգեր
-------------------------

1988 թվականին Դենի Գլովերը իր դերի համար նոմինացվել է «Էմմի» մրցանակի։ 1989 թվականին Գլովերը ստացել է «CableACE Award» մրցանակը «Ֆիլմի կամ մինիսերիալի դերասան» անվանակարգով իսկ 1990 թվականին՝ «Դրամատիկական սերիալի, մինի սերիալի կամ հեռուստատեսային ֆիլմի նշանավոր դերասան» անվանակարգում ստացել է «NAACP Image Awards»:

Ծանոթագրություններ
------------------

1. ↑  «10 films to watch about Nelson Mandela». New York Amsterdam News. 13 декабря 2013. Վերցված է 19 июля 2014-ին.
2. ↑  «Danny Glover: Film Star Values Activist Role». The Crisis Publishing Company, Inc. Март—апрель 2003. Վերցված է 19 июля 2014-ին.
3. ↑  «Mandela (1987)». The New York Times. Արխիվացված է օրիգինալից 2014 թ․ հոկտեմբերի 9-ին. Վերցված է 19 июля 2014-ին.
4. ↑  «Nelson Mandela's influence in movies». USA Today. 6 декабря 2013. Վերցված է 19 июля 2014-ին.
5. ↑  «Danny Glover. «Mandela» (1987)». Los Angeles Times. Արխիվացված է օրիգինալից 2016 թ․ հոկտեմբերի 5-ին. Վերցված է 19 июля 2014-ին.
6. ↑  «Danny Glover. «Mandela» (1987)». Chicago Tribune. Վերցված է 19 июля 2014-ին.
7. ↑  «Nelson Mandela As Portrayed In Movies, From Danny Glover To Idris Elba». The Huffington Post. 12 мая 2013. Վերցված է 19 июля 2014-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Մինամիտորի** (ճապ.՝ 南鳥島), մեկուսացված կղզի Խաղաղ օվկիանոսի հյուսիսարևմտյան մասում։ Մակերեսը կազմում է 1,2 կմ²։ Ավելի վաղ մտել է Անսոն կղզեխմբի կազմի մեջ։

Աշխարհագրություն
----------------

Մինամիտորին Ճապոնիայի արևելքում գտնվող կղզիներից է։ Գտնվում է Տոկիոյից 1848 կմ հարավ-արևելք։ Այն համարվում է Տոկիոյի ամենաարևելյան տարածքը, Օհասավարա գյուղի վարչական մասը։ Մոտակա ցամաքը Մարիանսկ կղզեխմբի Ֆարալոն դե Պախարոզ կղզին է։ Չնայած նրա փոքր չափերի, կղզին ունի խիստ ռազմավարական նշանակություն։

Պատմություն
-----------

Կղզու տեսքը օդից
Կղզին առաջին անգամ հիշատակվել է 1694 թվականին։ Մինչև 10-րդ դարի կեսերը կղզու վայրը դեռ անհայտ էր։ Ճապոնական կայսրությունը պաշտոնապես կղզին գրավել է 1898 թվականի հուլիսի 24-ին։ Կղզու գտնվելու վայրը արձանագրվել է ամերիկյան հետազոտական նավի կողմից 1874 թվականին, իսկ 5 տարի անց այստեղ կանգ են առել ճապոնացիները։ 1935 թվականին Ճապոնական Կայսերական նավատորմը այստեղ տեղադրել է օդերևութաբանական կայան և կառուցել թռիչքավայրէջքային գոտի։ Երկրորդ համաշխարհային պատերազմի ժամանակ մոտ 4000 ճապոնացի զինվորներ պաշտպանել են կղզի։

Պատերազմի արդյունքներով մնացած Բունիական կղզիները անցան Ամերիկայի հսկողության տակ։ 1964 թվականին ԱՄՆ-ի առափնյա հսկիչները կղզում տեղադրել են LORAN նավիգացիոն համակարգը։

Կղզին Ճապոնիայի իրավասության ներքո վերադարձվել է 1968 թվականին։

Տնտեսություն
------------

2012 թվականին մի խումբ ճապոնացի գիտնականներ որոշել են ուսումնասիրել կղզու տարածքը, որպեսզի հայտնաբերեն հազվագյուտ հանդիպող մետաղներ։ Ըստ ռեսուրսների նախնական գնահատմամբ, իտրիումի քանակը կազմել է 6,8 տոննա։ Այդ թիվը բավարար է առաջիկա 200 տարիների ընթացքում Ճապոնիայի բնակչության կարիքները բավարարելու համար.:

Ծանոթագրություններ
------------------

* Տեսաձայնային նյութեր Վիքիպահեստում

1. ↑   — Geospatial Information Authority of Japan. — P. 84.
2. ↑  Welsch, Bernhard: The asserted discovery of Marcus Island in 1694; in: Journal of Pacific History, Vol. 36, No. 1; 2001, pp. 105—115
3. ↑  Kuroda, Nagahisa: Report on a trip to Marcus Island, with notes on the birds; in: Pacific Science, Vol. 8, No. 1; 1954
4. ↑  Япония нашла у себя 6,8 млн тонн редкоземельных металлов
5. ↑  «Discovery of rare earths around Minami-Torishima|Todai Research». Արխիվացված է օրիգինալից 2013 թ․ հուլիսի 31-ին. Վերցված է 2017 թ․ հոկտեմբերի 13-ին.

Արտաքին հղումներ
----------------

* Minami Torishima info and pictures
* Marcus Island Արխիվացված 2007-09-28 Wayback Machine sunrise, sunset, tides
* Map and aerial photo of Minami Torishima Արխիվացված 2006-04-11 Wayback Machine, from the Geographical Survey Institute of Japan website
* The island during the Pacific War (USS Shubrick DD 639)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | LCCN: sh96011233 · VIAF: 315136978 · WorldCat VIAF: 315136978 |

 |